
DR.31.5.2004 73 

 

  

 Untuk makluman Ahli Yang Berhormat, jalan dari Beluru ke Long Lama masih 
lagi dalam pembinaan oleh JKR Sarawak.  Oleh itu jalan baru yang dicadangkan akan 
bermula di Long Lama, Sarawak dan melalui kawasan-kawasan Long Buang, Long 
Bidian .. 

 Datuk Haji Wan Junaidi bin Tuanku Jaafar:  [Bangun] 

 Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Santubong bangun. 

 Dato’ Ir. Mohd. Zin bin Mohamed:  …. Long Seridan, Long Semado, Lawas 
dan Sindumin, Sabah dan tidak bermula di Miri.  Panjang jalan ini adalah dianggarkan 
220 kilometer. 

 Datuk Haji Wan Junaidi bin Tuanku Jaafar:  Terima kasih Tuan Yang di-
Pertua dan terima kasih Yang Berhormat Timbalan Menteri.  Hari ini Hari Keamatan, 
esok Hari Gawai dan saya hendak mengucapkan Selamat Hari Keamatan dan Selamat 
Hari Gawai kepada orang Sarawak.  Jadi saya menyoal bagi pihak orang Sarawak yang 
sudah balik tu, yang membawa perkara, usul ini ke Dewan.    

 Yang Berhormat Timbalan Menteri, sebenarnya masalah Sarawak yang 
sebenarnya dan juga Sabah mungkin, ialah masalah jalan kita pergi ke Sabah menerusi 
Brunei dan karenah di negara Brunei masih banyak – persoalan teksi tidak boleh 
masuk, bas tidak boleh masuk, lori tidak boleh masuk, semua benda tidak boleh masuk 
melainkan dipunggahkan dan dimasukkan ke dalam kereta Brunei.  Jadi, pada orang 
Sarawak, terutama sekali orang di utara Sarawak dan di timur Sabah, memandangkan 
jalan merentasi utara Brunei amat penting sekali, dan berlandaskan kepada pandangan 
itu, kita berkehendakkan supaya pembinaan jalan ini dipercepatkan, sama ada melalui 
negotiated contract, privatization atau apa sahaja, kita hendak perkara ini diselesaikan 
dengan secepat yang boleh. 

 Yang kedua yang saya hendak bangkitkan Yang Berhormat ada dalam teks 
ucapan tetapi tidak boleh dibangkitkan, iaitu persoalan jalan dari Kuching di 
perantaraan Bukit Kayu Malam dan Betong yang belum lagi siap sepanjang 60 
kilometer.  Dulu pada Dewan yang lepas pun kita banyak membincangkan perkara ini 
dan sampai sekarang pun masih belum siap juga.  Persoalannya, bilakah boleh jalan ini 
disiapkan supaya selesa bagi orang yang dalam perjalanan dari Kuching ke Miri dan 
seterusnya ke Brunei? 

 Dato’ Ir. Mohd. Zin bin Mohamed:  Okey, terima kasih Yang Berhormat bagi 
Santubong, dulu Yang Berhormat bagi Batang Lupar.  Saya sedia maklum tentang 
perkara Yang Berhormat bangkitkan mengenai perasaan dan kehendak supaya, 
dengan izin, ada point to point entry straight dari Sabah ke Sarawak dengan tidak 
melalui Brunei, dan saya akan pergi kepada jawapan dalam sedikit masa lagi.  Tentang 
perkara yang spesifik yang dibangkitkan oleh Yang Berhormat itu saya ambil catatan 
dan saya akan maklumkan. 

 Tuan Yang di-Pertua, mengenai keadaan jalan rosak yang menghubungkan 
Miri ke Sungai Teru, untuk makluman Ahli Yang Berhormat, cadangan untuk menaik 
taraf jalan yang dimaksudkan itu adalah sebahagian dari projek yang diluluskan di 
bawah Rancangan Malaysia Yang Kelapan, iaitu membina Jalan Beluru-Long Teru dan 
Long Lama.  Walau bagaimanapun, peruntukan RMK-8 yang diluluskan sebanyak 
RM28 juta hanya mencukupi bagi menampung kos untuk membina jalan sepanjang 14 
kilometer dari Long Teru ke Long Lama dan sebuah jambatan merentasi Sungai Teru 
sahaja.  Walaupun peruntukan RMK-8 tidak mencukupi untuk melaksanakan projek 
menaik taraf bahagian jalan dari Beluru ke Batang Tinjar sepanjang 38 kilometer seperti 
yang dipohon oleh Ahli Yang Berhormat, namun kerajaan akan meneruskan 
perancangan untuk melaksanakan bahagian ini dalam Rancangan Malaysia Yang 
Kesembilan kelak. 

 Tuan Yang di-Pertua, Ahli Yang Berhormat bagi Sekijang mencadangkan 
pembinaan lebih raya Segamat/Langkap. Untuk makluman Ahli Yang Berhormat, 
kerajaan tiada cadangan bagi membina lebuh raya Segamat/Langkap yang dapat 
memendekkan masa perjalanan ke pelabuhan barat di Sekamat.  Walau bagaimanapun 
cadangan ini akan dikaji dan dipertimbangkan di masa hadapan apabila ada keperluan. 

 Tuan Yang di-Pertua, Ahli Yang Berhormat bagi Bintulu membangkitkan 
mengenai isu penyelenggaraan Jalan Bintulu-Sibu dan Bintulu-Miri serta tempoh 



Untuk makluman Ahli Yang Berhormat, jalan dari Beluru ke Long Lama masih lagi dalam pembinaan oleh JKR Sarawak. Oleh itu jalan baru yang dicadangkan akan bermula di Long Lama, Sarawak dan melalui kawasan-kawasan Long Buang, Long Bidian .. Datuk Haji Wan Junaidi bin Tuanku Jaafar: [Bangun]. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Santubong bangun. Dato' Ir. Mohd. Zin bin Mohamed: .... Long Seridan, Long Semado, Lawas dan Sindumin, Sabah dan tidak bermula di Miri. Panjang jalan ini adalah dianggarkan 220 kilometer. Datuk Haji Wan Junaidi bin Tuanku Jaafar: Terima kasih Tuan Yang di- Pertua dan terima kasih Yang Berhormat Timbalan Menteri. Hari ini Hari Keamatan, esok Hari Gawai dan saya hendak mengucapkan Selamat Hari Keamatan dan Selamat Hari Gawai kepada orang Sarawak. Jadi saya menyoal bagi pihak orang Sarawak yang sudah balik tu, yang membawa perkara, usul ini ke Dewan. Yang Berhormat Timbalan Menteri, sebenarnya masalah Sarawak yang sebenarnya dan juga Sabah mungkin, ialah masalah jalan kita pergi ke Sabah menerusi Brunei dan karenah di negara Brunei masih banyak- persoalan teksi tidak boleh masuk, bas tidak boleh masuk, lori tidak boleh masuk, semua benda tidak boleh masuk melainkan dipunggahkan dan dimasukkan ke dalam kereta Brunei. Jadi, pada orang Sarawak, terutama sekali orang di utara Sarawak dan di timur Sabah, memandangkan jalan merentasi utara Brunei amat penting sekali, dan berlandaskan kepada pandangan itu, kita berkehendakkan supaya pembinaan jalan ini dipercepatkan, sama ada melalui negotiated contract, privatization atau apa sahaja, kita hendak perkara ini diselesaikan dengan secepat yang boleh. Yang kedua yang saya hendak bangkitkan Yang Berhormat ada dalam teks ucapan tetapi tidak boleh dibangkitkan, iaitu persoalan jalan dari Kuching di perantaraan Bukit Kayu Malam dan Betong yang belum lagi siap sepanjang 60 kilometer. Dulu pada Dewan yang lepas pun kita banyak membincangkan perkara ini dan sampai sekarang pun masih belum siap juga. Persoalannya, bilakah boleh jalan ini disiapkan supaya selesa bagi orang yang dalam perjalanan dari Kuching ke Miri dan seterusnya ke Brunei?. Dato' Ir. Mohd. Zin bin Mohamed: Okey, terima kasih Yang Berhormat bagi Santubong, dulu Yang Berhormat bagi Batang Lupar. Saya sedia maklum tentang perkara Yang Berhormat bangkitkan mengenai perasaan dan kehendak supaya, dengan izin, ada point to point entry straight dari Sabah ke Sarawak dengan tidak melalui Brunei, dan saya akan pergi kepada jawapan dalam sedikit masa lagi. Tentang perkara yang spesifik yang dibangkitkan oleh Yang Berhormat itu saya ambil catatan dan saya akan maklumkan. Tuan Yang di-Pertua, mengenai keadaan jalan rosak yang menghubungkan Miri ke Sungai Teru, untuk makluman Ahli Yang Berhormat, cadangan untuk menaik taraf jalan yang dimaksudkan itu adalah sebahagian dari projek yang diluluskan di bawah Rancangan Malaysia Yang Kelapan, iaitu membina Jalan Beluru-Long Teru dan Long Lama. Walau bagaimanapun, peruntukan RMK-8 yang diluluskan sebanyak RM28 juta hanya mencukupi bagi menampung kos untuk membina jalan sepanjang 14 kilometer dari Long Teru ke Long Lama dan sebuah jambatan merentasi Sungai Teru sahaja. Walaupun peruntukan RMK-8 tidak mencukupi untuk melaksanakan projek menaik taraf bahagian jalan dari Beluru ke Batang Tinjar sepanjang 38 kilometer seperti yang dipohon oleh Ahli Yang Berhormat, namun kerajaan akan meneruskan perancangan untuk melaksanakan bahagian ini dalam Rancangan Malaysia Yang Kesembilan kelak. Tuan Yang di-Pertua, Ahli Yang Berhormat bagi Sekijang mencadangkan pembinaan lebih raya Segamat/Langkap. Untuk makluman Ahli Yang Berhormat, kerajaan tiada cadangan bagi membina lebuh raya Segamat/Langkap yang dapat memendekkan masa perjalanan ke pelabuhan barat di Sekamat. Walau bagaimanapun cadangan ini akan dikaji dan dipertimbangkan di masa hadapan apabila ada keperluan. Tuan Yang di-Pertua, Ahli Yang Berhormat bagi Bintulu membangkitkan mengenai isu penyelenggaraan Jalan Bintulu-Sibu dan Bintulu-Miri serta tempoh.